En liten (ca. 2,5 millimeter), noe bred, halvblankt svart palpebille. Hele kroppen er svært grovt, utflytende punktert. Hodet er bredt og rundet, fasettøynene er middelsstore og flate. De klubbeformede og knebøyde, 11-leddete antennene er betydelig lengre enn palpene, som hos denne slekten er nokså korte (utypisk for Hydraenidae). Pronotum er avrundet med ganske ujevn ytterkant, mye bredere enn langt, kraftig innsnevret ved roten. Dekkvingene er noe rundede, svært kraftig punktert.